Komisijos reglamentas (EB) Nr. 210/2004
2003 m. gruodžio 23 d.
nustatantis pramoninių produktų, numatytų Tarybos reglamente (EEB) Nr. 3924/91, Prodcom sąrašą 2004 metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. gruodžio 19 d. Tarybos reglamentą (EEB) Nr. 3924/91 dėl Bendrijos pramoninės gamybos tyrimo nustatymo [1], ypač į jo 2 straipsnio 6 dalį,
Kadangi:
(1) Reglamente (EEB) Nr. 3924/91 reikalaujama, kad valstybės narės atliktų Bendrijos pramoninės gamybos tyrimą.
(2) Pramoninės gamybos tyrimas privalo remtis produktų sąrašu, nustatančiu pramoninę gamybą, kurią reikia tirti.
(3) Produktų sąrašas reikalingas tam, kad gamybos statistika būtų suderinta su išorės prekybos statistika ir būtų galima palyginti su Bendrijos produktų nomenklatūra (CPA).
(4) Produktų sąrašas, kurio reikalaujama pagal Reglamentą (EEB) 3924/91 ir kuris vadinamas Prodcom sąrašu, yra bendras visoms valstybėms narėms ir yra būtinas valstybių narių duomenims tarpusavyje palyginti.
(5) Prodcom sąrašą reikia atnaujinti, ir todėl būtina nustatyti sąrašą 2004 metams.
(6) Šiame reglamente numatytos priemonės atitinka Tarybos sprendimu 89/382/EEB, Euratomas [2] įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
2004 m. Prodcom sąrašas yra toks, koks pateiktas priede.
2 straipsnis
Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 23 d.